KOMISSION LAUSUNTO Euroopan unionin toiminnasta tehdyn sopimuksen 294 artiklan 7 kohdan c alakohdan nojalla Euroopan parlamentin tarkistuksista neuvoston kantaan ehdotuksesta EUROOPAN PARLAMENTIN JA NEUVOSTON DIREKTIIVI teollisuuden päästöistä (ympäristön pilaantumisen ehkäisemisen ja vähentämisen yhtenäistäminen) (uudelleenlaadittu toisinto) /* KOM/2010/0596 lopull. - COD 2007/0286 */





FI || EUROOPAN KOMISSIO Bryssel 25.10.2010 KOM(2010) 596 lopullinen 2007/0286 (COD) KOMISSION LAUSUNTO Euroopan unionin toiminnasta tehdyn sopimuksen 294 artiklan 7 kohdan c alakohdan nojalla Euroopan parlamentin tarkistuksista neuvoston kantaan ehdotuksesta EUROOPAN PARLAMENTIN JA NEUVOSTON DIREKTIIVI teollisuuden päästöistä (ympäristön pilaantumisen ehkäisemisen ja vähentämisen yhtenäistäminen) (uudelleenlaadittu toisinto) 2007/0286 (COD) KOMISSION LAUSUNTO Euroopan unionin toiminnasta tehdyn sopimuksen 294 artiklan 7 kohdan c alakohdan nojalla Euroopan parlamentin tarkistuksista neuvoston kantaan ehdotuksesta EUROOPAN PARLAMENTIN JA NEUVOSTON DIREKTIIVI teollisuuden päästöistä (ympäristön pilaantumisen ehkäisemisen ja vähentämisen yhtenäistäminen) (uudelleenlaadittu toisinto) 1. Tausta Menettely Komissio toimitti 21. joulukuuta 2007 ehdotuksen direktiiviksi teollisuuden päästöistä (ympäristön pilaantumisen ehkäisemisen ja vähentämisen yhtenäistäminen) Euroopan parlamentin ja neuvoston hyväksyttäväksi Euroopan unionin toiminnasta annetun sopimuksen 294 artiklassa säädetyn tavallisen lainsäätämisjärjestyksen mukaisesti. Talous- ja sosiaalikomitea antoi lausuntonsa 14. tammikuuta 2009. Alueiden komitea antoi lausuntonsa 8. lokakuuta 2008. Euroopan parlamentti vahvisti ensimmäisen käsittelyn kantansa 10. maaliskuuta 2009. Neuvosto pääsi poliittiseen sopimukseen 25. kesäkuuta 2009 ja vahvisti kantansa 15. helmikuuta 2010. Euroopan parlamentti vahvisti toisen käsittelyn kantansa 7. heinäkuuta 2010. 2. Komission ehdotuksen tavoite Teollisuuden päästöjä (ympäristön pilaantumisen ehkäisemisen ja vähentämisen yhtenäistäminen) koskevalla direktiiviehdotuksella selvennetään ja vahvistetaan voimassa olevan lainsäädännön vaatimuksia, mukaan luettuina ne, joilla pannaan täytäntöön parhaat käytettävissä olevat tekniikat. Ehdotuksessa yhdistetään seitsemän teollisuuden päästöjä koskevaa direktiiviä yhdeksi yksittäiseksi direktiiviksi. Näin vähennetään teollisuuden päästöjen ihmisten terveydelle ja ympäristölle aiheuttamia riskejä ja luodaan teollisuudelle tasapuolisemmat toimintaolosuhteet. 3. Komission huomiot 3.1 Yleiset huomiot Euroopan parlamentti hyväksyi täysistunnossaan 7. heinäkuuta 2010 neuvoston kanssa sovitun kompromissipaketin, jotta toisessa käsittelyssä päästäisiin sopimukseen. Muutoksilla muun muassa: – mukautetaan BAT-päätelmien hyväksymismenetelmää ja annetaan toimivaltaisille viranomaisille joustavuutta poiketa kyseistä päätelmistä päästöjen raja-arvojen asettamisessa, – sallitaan suurille polttolaitoksille tilapäistä joustavuutta kyseisiin laitoksiin sovellettavien päästöjen tarkistettujen raja-arvojen noudattamisessa, – annetaan komissiolle mahdollisuus ehdottaa toiminnoille uusia vähimmäisvaatimuksia, myös päästöjen raja-arvoja, ympäristövaikutusten tai kyseisiä toimintoja koskevien parhaiden käytettävissä olevien tekniikoiden täytäntöönpanon tilan perusteella, – selvennetään säännöksiä, jotka koskevat yleisiä sitovia sääntöjä, lupaehtojen tarkistamista, tarkastuksia ja tietojen saatavuutta. Komissio hyväksyy kompromissipaketin, koska se on johdonmukainen ehdotuksen yleisen tavoitteen ja yleisten periaatteiden kanssa 3.2 Muutettu ehdotus Euroopan unionin toiminnasta tehdyn sopimuksen 293 artiklan 2 kohdan nojalla komissio muuttaa ehdotustaan edellä esitetyn mukaisesti.